SUR OLIVIER DE LA MARCHE. 214 



L'empereur Sigismond, qu'en grandeur se fia, 

 Par François et Engles un jour les deffia; 

 Des gens qu'il y perdy, je ne vous dy combien, 

 Mais se riens y gagna, je crois qu'il le sot bien. 



Régnier roy de Sesille encontre ly s'esmut, 



Par faux consel à ce cas le prommut, 



Prisonnier demora au noble ducq de pris 



Et si furent ses gens tous mors, ou vaincus, ou pris. 



Edouart ducq d'Iorcq couronna d'Engleterre, 

 Et Lois le filz Charle, encassiet de sa terre, 

 Rechut humblement et le nourry cinq ans 

 Et puis le couronna du roialme des Frans. 



De dame Ysabiau fille au roy de Portugal, 



Le ducq Phelippe eult ung filz lui tenant port égal, 



Et ce filz vénérable exaltant droix et loix, 



Fut Charle, leur seul hoir, compte de Charolloix; 



Qui au Mont-le-Henry de volonté engrande 

 Obtint l'onneur du jour, la bataille grande, 

 Et convainquy le Roy, et maint grant terrien 

 Dont au voloir de Dieu fut lors victorien. 



Traitiét si trouva, puis mais surquérant ses droix, 

 S'esmurent contre luy Dinantoix et Liégeois; 

 Mais pour leur fel abus et leur cuidier haultain 

 Furent bien escrotés à plus près de brustain. 



Dignant en fut pillié et arsé, coy que on die, 

 Et Phelippe le bon ducq fut prins par maladie, 

 A lxxi ans le mist mort en ses las, 

 Pour sa fin furent fais maint dolereux hélas 1 



Et l'an quatorze cens avecq LXVII, 



Le x° de juing à Bruges, comme on set, 



Après qu'il eust rengnet ducq comme est le temps, 



Comme la datte met de xlviii ans. 



